"Setswana Puo ya Gae (HL)/P2 12 DBE/Ngwanaitseele 2018 NSC 'Ke ntlo ya ga rangwane, nka go isa teng.' 'O kae ena rangwanaago?' Potso e ya phunya dikeledi mo matlhong a mosimane. A betsega ka lobelo. A fitlha a phamola baesekele ya gagwe a tsamaya. Motswagauteng a sala a tshwere pelwana 25 ya gauta mo diatleng tsa gagwe. A ipotsa dipotso tse di se nang dikarabo. E rile go ise go ye kae, Janie a goroga le koloi ya mapodisi. Motswagauteng le lekoko la gagwe ba gana go bona seo. Ya nna semphete ke go fete. Motšhini wa sala foo le meriri le yona ya sala e gasane. Monna wa lepodisi yo o tlileng le Janie, a fitlha a sela sengwe fa fatshe. A tshwara 30 Janie ka seatla, ba tsena mo koloing ya puso. Motswagauteng a sala a itsholela gore tota o ne a batla eng mo mothong yo o tshwanang le ena, ka bammala le bantsho ka gale ba mo tlisetsa mathata. A dula fa fatshe a ithuba mafatlha ka selelo. Mosadimogolo Ijelele o ne a mo rutile gore a lele fa a utlwile botlhoko go efoga bolwetse jwa pelo. 35 7.1 Ngwana wa mosimane yo o tsamayang le mosadi wa montsho ke mang, mme o amana jang le Motswagauteng? (2) 7.2 Tiragalo e e tlhalosiwang mo temaneng, e diragalela kwa kae? (1) 7.3 Tlhalosa lebaka le mokgwa o Motswagauteng a ngwegileng ka ona kwa ga Salamina le Alberto. (4) 7.4 Ke maikutlo afe a a tlhagisiwang ke Janie mo temaneng? Tshegetsa karabo ka lebaka. (2) 7.5 Ke eng se se tlhotlheleditseng Gokatweng go nna paki ya mmuso? (2) 7.6 Padi e, e tlhagisa Mokwepa e le motho yo o ntseng jang? Tshegetsa karabo ka lebaka. (2) 7.7 Go se utlwane ga ga Motswagauteng le Koot go tlhodilwe ke eng? (2) 7.8 Tlhagisa ka moo mogatsa mosadimogolo Kornei a tlhokafetseng ka gona kwa polaseng. (2) 7.9 Go kopana ga ga Motswagauteng le Mokoko, go tsweletsa jang poloto ya padi e? (2) 7.10 Semelo sa ga Jan Smook se na le seabe sefe mo botshelong jwa ga Motswagauteng? (2) 7.11 Fa o ne o le Jankie, mme o utlwa gore o imisitse mosadi wa montsho ka nako ya tlhaolele, o ne o ka dira eng? (2) 7.12 Mopadi o re ruta eng ka padi ya Leba Seipone? (2) [25] Kwalololo e ileditswe Phetla"